### Beslutningstema

Der skal træffes beslutning om at sende input til Miljøministeren ved en evtentuel udpegning af Maja Nørgaard og [adresse] som Pia Sørensen.

### Sagsfremstilling

I begyndelsen af 2022 bliver der truffet politisk beslutning om placering af op imod ti naturnationalparker. De nye naturnationalparker skal etableres under følgende præmisser:

* Naturnationalparkerne skal bidrage til at styrke natur og biodiversitet ved at etablere store sammenhængende naturområder, hvor naturen så vidt muligt får lov til at udvikle sig på naturlige præmisser, og hvor der kan udsættes store græssende dyr. ?
* De store græssende dyr skal bidrage til at give bedre levevilkår og livsbetingelser for en række andre arter af dyr, planter og svampe og herved bidrage til at forbedre biodiversiteten i naturnationalparkerne.
* Dyr på statens arealer skal være sunde og raske. De skal trives samtidig med, at de hjælper med at skabe en mere mangfoldig natur. Der skal med andre ord være god dyrevelfærd.
* Naturnationalparkerne skal samtidig give mere spændende naturoplevelser. Der er afsat 5 mio. kroner til hver naturnationalpark til nye stier, udkigstårne eller shelters. Og i de to første naturnationalparker som er på vej vil der være god mulighed for at ride, løbe, cykle og gå tur med hunden.
* Naturnationalparkerne friholdes fra skov- og landbrugsproduktion.
* Med aftalen om natur- og biodiversitetspakken (S, RV, SF, EL g ALT) muliggøres etableringen af i alt 15 naturnationalparker på statens arealer i [adresse] inklusiv de kommende naturnationalparker i [adresse] og [adresse] samt i [adresse], [adresse] og [adresse].

Når arealer afgræsses ekstensivt, holder dyrene områderne mere lysåbne og skaber stor variation i jordbunden. Dels ved slid, og dels ved deres forskellige fødepræferencer. Dette medfører en høj artsdiversitet, af både planter, insekter, engfugle, osv. De græssende dyr omsætter en stor mængde plantemateriale, som i sidste ende, fjerner næringsstoffer fra området, hvis der vel at mærke ikke tilskudsfodres. Afgræsning af store sammenhængende arealer, vil derfor bidrage til en forbedring af biodiversiteten i området. Det er dog vigtigt at understrege, at ikke alle naturtyper er velegnet til græsning. Græsning skal ses som et virkemiddel, til at forbedre naturområder, der har brug for pleje. Åbne moseflader og gammel urørt skov, er ikke velegnet til afgræsning, idet de store græssere kan påvirke områderne uhensigtsmæssigt/negativt.

Naturværdierne og biodiversiteten I Draved Skov og [adresse] er allerede helt i top i store dele af området. Den nuværende forvaltning har bevirket, at naturtyperne har udviklet sig gunstigt, hvilket bekræftes af Miljøstyrelsens Natura 2000-basisanalyse 2022-2027. Denne forvaltning anbefales derfor at fortsætte.

En udpegning af Maja Nørgaard og [adresse] som naturnationalpark (NNP) vil understrege områdets eksisterende naturværdi i de allerede eksisterende urørte skovområder og moseområder, og vil øge fokus på den rette naturpleje, på de resterende arealer.

Den nordvestlige del rummer i dag en større indhegning, der afgræsses med kreaturer.

Det er forvaltningens vurdering, at en kommende naturnationalpark Maja Nørgaard og [adresse] ikke bør indhegnes, men at den eksisterende indhegning indenfor området med fordel kan udvides, således den indeholder hele den nordvestlige del inkl. tidligere landbrugsarealer, som nu ejes af staten. Disse arealer ligger i dag brak, og kan ved ekstensiv afgræsning, udvikle sig til værdifuld lysåben natur, med høj biodiversitet. Arealerne har stor potentiale, da arter hurtig kan indvandre, fra de omkringliggende naturarealer. En indhegning af hele området forudsætter en omfattende myndighedsbehandling fra både Fredningsnævn, stat og kommune. I denne proces kan det blive en udfordring at begrunde, at en samlet indhegning er en god ide.

I forhold til trafikforholdene i området skal trafiksikkerheden sikres jf. ”Bekendtgørelse om trafiksikkerhedsrevision af naturnationalparker”, hvorefter der vil blive udarbejdet forslag til anvendelsen af veje i området fremadrettet. Kommunen er vejmyndighed på [adresse] og har i den forbindelse fokus på sikring af fremkommeligheden og trafiksikkerheden på strækningen igennem Maja Nørgaard, for at sikre en fortsat god mobilitet i kommuen. Derfor henledes Miljøministeriets opmærksomhed på forholdene, der bliver belyst i projektforslaget for vejbetjening og anvendelse i en fremtidig naturnationalpark, så vejmyndigheden til stadighed kan sikre en god mobilitet i Tønder Kommune igennem området.

### Direktør for Teknik, Klima og Beskæftigelse indstiller,

at indhegning og afgræsning med fordel kan ske på de statslige arealer i den nordvestlige del af [adresse],

at der fremsendes et brev med input til miljøministeren ved en eventuel udpegning af Maja Nørgaard og [adresse] som Pia Sørensen,

at indstillingen videresendes til Kommunalbestyrelsen.

Beslutning fra Teknik- og Miljøudvalget, 15. marts 2022, pkt. 7:

Indstillingen anbefales.

Beslutning fra Økonomiudvalget, 24. marts 2022, pkt. 23:

Indstillingen anbefales.

Peter Poulsen kunne ikke følge indstillingen.

Efter ØK-mødet den 24.3.2022 er der sket en udvikling i sagen, idet miljøministeren samme dag har udpeget Maja Nørgaard og [adresse] som Pia Sørensen. Der er afsat 5 mio. kr. til friluftsliv i parken, der kan være med til at understøtte spændende naturoplevelser.

Naturstyrelsen afholder naturvandringer i området og nedsætter en lokal projektgruppe, hvor forskellige lokale interessenter er repræsenteret. Projektgruppen skal bidrage til udarbejdelsen af projektbeskrivelse og forvaltningsplan for naturnationalparken. Projektbeskrivelse og forvaltningsplan kommer i høring.

### Beslutning

Indstillingen godkendt.

Peter Poulsen kan ikke følge indstillingen.